MCOT รับเงินชดเชย 161 ลบ. ยุติออกอากาศช่อง “14 MCOT Family”
MCOT รับเงินชดเชย 161 ลบ. ยุติออกอากาศช่อง “14 MCOT Family”
MCOT รับเงินชดเชย 161 ลบ. ยุติออกอากาศช่อง “14 MCOT Family”
16 ก.ย. 2562

นายฐากร ตัณฑสิทธิ์ เลขาธิการ คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) เปิดเผยว่า สำนักงาน กสทช. จ่ายเงินชดเชยให้แก่ บริษัท อสมท จำกัด (มหาชน) หรือ MCOT สุทธิจำนวน 161.03 ล้านบาท หลังจากที่ อสมท ได้ยุติการออกอากาศโทรทัศน์ระบบดิจิทัล ช่อง 14 MCOT Family ตั้งแต่วันนี้
โดยเป็นการจ่ายเงินค่าชดเชยให้กับ อสมท จำนวน 226.43 ล้านบาท หักภาษี ณ ที่จ่าย จำนวน 2.26 ล้านบาท หักค่าธรรมเนียมใบอนุญาตให้ใช้คลื่นความถี่ งวดที่ 4 จำนวน 63.13 ล้านบาท ทำให้คงเหลือเงินชดเชยสุทธิจำนวนดังกล่าว
สำหรับช่องทีวีดิจิทัลที่จะคืนใบอนุญาตอีก 2 ช่องที่เหลือ ได้แก่ ช่อง 3SD หมายเลขช่อง 28 และ ช่อง 3 Family หมายเลขช่อง 13 ของ บริษัท บีอีซี มัลติมีเดีย จำกัด ในกลุ่ม บริษัท บีอีซี เวิลด์ จำกัด (มหาชน) หรือ BEC จะยุติการออกอากาศวันที่ 30 กันยายน 2562 ก็จะมีการจ่ายเงินชดเชยให้ต่อไป